"Molaotlhomo o o Kwalolotsweng Sešwa wa Merero ya Ditheo tsa Molao wa 20.1 Kabinete e neseditse pula kgang ya go tlisiwa ga Molaotlhomo ono kwa Palamenteng.2 Molaotlhomo ono maitlhomo a one ke go kwalola sešwa Melao e mebedi gore go kgonwe go samagana le diphatlha tse di nopotsweng ke Kgotlatshekelo ya Molaotheo:Molao wa Karogano mo Manyalong, wa 1979 (Molao wa bo 70 wa 1979) – go kwalolwa sešwa ga Molaotlhomo ono go laela gore karoganyo ya dithoto e tshwanetse go latela melawanataolo e e rileng mmogo le go duelela madi a tlhokomelo ya batho ba ba amegang mo thulaganyong ya go kgaogana go latela katlholo e e rebotsweng ke Kgotlatshekelo ya Molaotheo mmogo leMolao wa Bothati jwa Bosekisi jwa Bosetšhaba (NPA), wa 1998 (Molao wa bo 32 wa 1998) – go kwalolwa sešwa ga Molaotlhomo ono go samagana le dikarolo tse di amanang le paka ya go okama kantoro ya Mokaedi wa Naga wa Bothati jwa Bosekisi jwa Bosetšhaba (NDPP) mmogo le paka ya go okama kantoro ya Motlatsa Mokaedi wa Naga wa Bothati jwa Bosekisi jwa Bosetšhaba (NDDPP) go latela katlholo e e rebotsweng ke Kgotlatshekelo ya Molaotheo."